Document ID: 32001R1455

Padomes Regula (EK) Nr. 1455/2001
(2001. gada 28. jūnijs),
ar ko groza Regulu (EK) Nr. 1254/1999 par liellopu un teļa gaļas tirgus kopīgo organizāciju
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 37. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā:
(1) Lai saglabātu tradicionālo liellopu audzēšanu, Padomes Regulas (EK) Nr. 1452/2001 [2], (EK) Nr. 1453/2001 [3] un (EK) Nr. 1454/2001 [4], ar ko ievieš īpašus pasākumus konkrētiem lauksaimniecības produktiem attiecīgi Francijas Aizjūras departamentiem, Azoru salām un Madeirai, kā arī Kanāriju salām, paredz īpaši ierobežot dzīvnieku skaitu, par kuriem ir tiesības pretendēt uz īpašām piemaksām, piemaksām par zīdītājgovīm un nokaušanas piemaksām.
(2) Regulas (EK) Nr. 1254/1999 [5] I pielikums attiecībā uz īpašām piemaksām dalībvalstij nosaka reģionālo maksimālo apjomu. Minētās regulas II pielikums attiecībā uz piemaksām par zīdītājgovīm nosaka valsts maksimālo apjomu. Minētie maksimālie apjomi nedrīkst ietekmēt iepriekšminēto īpašo ierobežojumu ieviešanu. Tāpēc jānosaka, ka turpmāk Francijā, Portugālē un Spānijā minētajos maksimālajos apjomos jāiekļauj pakārtotie maksimālie apjomi, kas pamatoti ar to piemaksu skaitu, kuras izmaksātas par pārskata gadu ražotājiem Francijas Aizjūras departamentos, Azoru salās un Madeirā, kā arī Kanāriju salās, un kas ir paredzēti tikai šo reģionu ražotājiem. Atlikušo dzīvnieku skaitu, par ko var saņemt īpašās piemaksas un piemaksas par zīdītājgovīm, nepārsniedzot konkrētos ierobežojumus, kuri ieviesti ar Regulām (EK) Nr. 1452/2001, (EK) Nr. 1453/2001 un (EK) Nr. 1454/2001, pieskaita tiem, kas norādīti Regulas (EK) Nr. 1254/1999 I un II pielikumā,
IR PIEŅĒMUSI ŠO REGULU.
1. pants
Ar šo Regulu (EK) Nr. 1254/1999 groza šādi:
1. Regulas I pielikumu aizstāj ar šīs regulas I pielikuma tekstu.
2. Regulas II pielikumu aizstāj ar šīs regulas II pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2001. gada 28. jūnijā

Labels: 19
6